Catalina Navarro rep el cotxe híbrid que es va sortejar en la campanya nadalenca dels comerços de Sagunt i el Port de Sagunt
19 de febrer 2019

![](/media/wikbamri/068_c_premiocoche.jpg)  
  

La delegació de Comerç ha fet lliurament del cotxe híbrid que se sortejava durant la campanya nadalenca a la propietària del bitllet premiat, Catalina Navarro García, clienta de la Farmàcia i Laboratoris Ribelles Álvarez.

  

El premi, que es va exposar durant els mercats nadalencs de Sagunt i el Port de Sagunt, va comptar amb la participació de les persones que van comprar durant el període comprés entre el 21 de desembre de 2018 i 12 de gener de 2019, tots dos inclusivament, en qualsevol dels comerços de Sagunt.

  

El delegat de comerç, Sergio Moreno, ha declarat que “**amb esta campanya del sorteig d'un vehicle per part de la regidoria de Comerç s'ha aconseguit donar major notorietat al comerç local, ja que realitzar compres en els comerços locals té un atractiu major per al consumidor, a més de tots els avantatges que aporta comprar en el comerç de proximitat**”.

  

Així mateix, Moreno ha agraït la col·laboració dels comerços en esta campanya que, segons afirma, ha tingut molt bon acolliment pels mateixos donada la importància del premi. “**M'agradaria felicitar Catalina per ser la guanyadora del premi i agrair a totes aquelles persones que han realitzat les seues compres en el comerç local**”, ha finalitzat.

  

L'objectiu d'esta iniciativa ha sigut promocionar, dinamitzar i activar el xicotet i mitjà comerç, així com incentivar les compres i premiar la fidelitat dels clients que han realitzat les seues compres durant la campanya de nadal, així com reduir la fugida de despesa cap a altres localitats i augmentar la notorietat i importància del comerç de la localitat.

  

Per a participar en esta campanya els clients, majors d'edat, hagueren de realitzar les seues compres en els establiments emplenant el bitllet de participació que els va proporcionar el comerç, i una vegada emplenat depositar-lo en l'urna existent en el mateix comerç.

  

*   [](http://www.facebook.com/sharer.php?u=https://aytosagunto.es/va/actualitat/catalina-navarro-rep-el-cotxe-hibrid-que-es-va-sortejar-en-la-campanya-nadalenca-dels-comercos-de-sagunt-i-el-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/catalina-navarro-rep-el-cotxe-hibrid-que-es-va-sortejar-en-la-campanya-nadalenca-dels-comercos-de-sagunt-i-el-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/catalina-navarro-rep-el-cotxe-hibrid-que-es-va-sortejar-en-la-campanya-nadalenca-dels-comercos-de-sagunt-i-el-port-de-sagunt/ "Linked In")
*   [](mailto:?body=https://aytosagunto.es/va/actualitat/catalina-navarro-rep-el-cotxe-hibrid-que-es-va-sortejar-en-la-campanya-nadalenca-dels-comercos-de-sagunt-i-el-port-de-sagunt/)